Ma in Oos-Kaap ontvoer | Maroela Media
Ma in Oos-Kaap ontvoer
Nosipho Sidabuka (Foto verskaf)
Die polisie in die Oos-Kaap stel ondersoek in ná 'n 51-jarige vrou Donderdag omstreeks 10:00 voor haar seun ontvoer is.
Kapt. Khaya Tonjeni, woordvoerder van die polisie, het gesê Nosipho Sidabuka en haar 22-jarige seun is by Tsitsa-brug naby die N2 voorgekeer. Hulle was van Tina Falls na Qumbu op pad toe twee persone, in 'n silwerkleure Polo, met die nommerplaat ND4735, hulle voorgekeer het.
"Dit het gelyk of die ontvoerders haar iets vra voor hulle 'n vuurwapen op haar gerig en geld geëis het," het Tonjeni gesê. "Een van die verdagtes het 'n skoot op haar geskiet en haar handsak gegryp. Hy het haar toe na hul voertuig gesleep. Die ander verdagte het die seun met 'n pistool aangerand en hy het borsbeserings opgedoen. Die verdagtes het daarna met Sidabuka van die toneel gevlug."
Sidabuka het 'n grys sweetpak, grys stewels en 'n pienk kopdoek aangehad.
Die polisie in Qumbu ondersoek 'n saak van ontvoering en poging tot moord.
"'n Taakspan is aangestel, maar tot dusver het die ondersoek nog nie enige leidrade opgelewer nie. Enigiemand met inligting word versoek om lt.kol. Nceba Mshiyo te kontak by 071 475 2292."
Kommer oor moontlike afleggings by Medicross
Lus vir gholf? Gaan slaan gerus af
Ai…. Wat is aan't gebeur in ons pragtige land… Sodom en Gomorrah.. Sterkte aan die familie en ek hoop sy word ondgedeurd gevind.